Diari Oficial de la Generalitat Valenciana


Sumari del DOGV 9676, del 05-09-2023 (2023/9132)

ACORD de 28 d'agost de 2023, de la Direcció General de Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de María Eugenia Clemente Pereira. ABI 194/2022.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9676

Data del DOGV
:   05-09-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/9132


Data del document
:   28-08-2023

Organisme emissor


Tipus de document
:   Acord

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

ACORD de 28 d'agost de 2023, de la Direcció General de Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de María Eugenia Clemente Pereira. ABI 194/2022. [2023/9132]  
Núm. d'expedient: ABI 194/2022.  
Causant: María Eugenia Clemente Pereira.  
DNI: \*\*\*\*440\*\*.  
Lloc i data de la defunció: València, 21 d'agost de 2002.  
Últim domicili: València.  
  
Antecedents de fet  
La llavors Conselleria d'Hisenda i Model Econòmic va tindre coneixement per l'Advocacia General de la Generalitat del procediment d'execució de títols judicials 1971/2021, seguit en el Jutjat de Primera Instància núm. 7, de València, contra l'herència jacent de María Eugenia Clemente Pereira, sense aportar cap documentació de la causant.  
  
A requeriment d'aquesta direcció general, dona trasllat de certificat de defunció de la mare, amb data de defunció el 25 de gener de 2018, en estat de vídua, últimes voluntats de la causant, on consta que no va atorgar testament, certificat de defunció d'aquesta última, amb data de defunció 21 d'agost de 2002, separada; així com informació registral de l'immoble titularitat dels pares de la causant.  
Des d'aquesta direcció general i per ser necessari per a continuar amb la tramitació del procediment, es va sol·licitar certificat de defunció del pare, amb data de defunció el 31 d'agost de 2011.  
Igualment, es va sol·licitar el certificat d'empadronament de María Eugenia Clemente Pereira.  
L'Ajuntament de València informa del seu empadronament sense indicar període; i va aclarir posteriorment que no els consta aquest en cap període.  
Sol·licitada informació a l'INE, comunica: empadronament a Requena des de 18.08.1997 fins a 16.06.1998, a Utiel des de 16.06.1998 fins a 12.01.2001 i a València capital des de 12.01.2001 fins a la defunció l'agost de 2002.  
Vist que no es complia el requisit de veïnatge administratiu en la Comunitat Valenciana, en els termes de l'article 14.5.2 del Codi Civil, amb data 1 de juny de 2022, es va comunicar al Jutjat de Primera Instància núm. 7, de València el no inici del procediment, així com trasllat de l'expedient a la Junta de Castella i Lleó, per ser lloc de naixement, atenent el que es disposa en l'article 14.6 del mateix text normatiu i l'article 5.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
De tot això, es va donar trasllat a l'Advocacia General de la Generalitat.  
Amb data 17 d'agost de 2023, es rep en aquesta direcció general documentació, que no apareixia en l'expedient, relativa a la causant de la qual dona trasllat la Delegació d'Economia i Hisenda a València que li és remesa per la Delegació d'Economia i Hisenda de Zamora.  
  
En la mateixa consta el seu empadronament a l'Ajuntament de València de 1991 a 1997, amb destinació a Requena fins a 1998, de 1998 a 2001 a Utiel i de 2001 a 2002, data de defunció, de nou a València capital.  
Acreditat, en conseqüència, que no va atorgar testament, que va estar empadronada en la Comunitat Valenciana i que, en principi, no es coneixen persones amb dret a heretar, és procedent iniciar el procediment administratiu dirigit a efectuar la declaració de la Generalitat com a hereua abintestada.  
  
Fonaments de dret  
En compliment del que estableixen l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i, atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, correspon incoar l'expedient per a la declaració d'herència intestada a favor de la Generalitat.  
  
Així, fent ús de les competències que m'atribueix l'article 14 del Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acord:  
  
Primer  
Incoar el procediment de declaració de la Generalitat com a hereua abintestada de María Eugenia Clemente Pereira, conformement amb el que es disposa en l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i en els articles 20 i següents de la Llei 33/2003, de 3 de novembre, de patrimoni de les administracions públiques.  
  
Segon  
Realitzar els actes i comprovacions que calguen per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre la persona causant i els seus béns i drets.  
A aquest efecte, si aquesta documentació no ha sigut remesa per l'òrgan judicial o persona titular de la notaria, se sol·licitarà a les autoritats i personal funcionari públic, registres i la resta d'arxius públics, la informació sobre la persona causant i els béns i drets de la seua titularitat que calguen per a la millor instrucció de l'expedient.  
  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, en els taulers d'anuncis dels ajuntaments corresponents a l'últim domicili de la persona causant, al del lloc de la defunció i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns de la persona causant, o l'eventual existència de persones amb dret a heretar. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 28 d'agost de 2023.- El director general de Patrimoni: Antonio Joaquín Woodward Poch.